Here is a page extracted from Wikipedia that may contain CSS, HTML, and a lot of unformatted text.

Title: أسماء بوجيبار
Content: أسماء بوجيبار ولا أسماء صلاح الدين بوجيبار، تولدات ف 1984 ف دارلبيضا، هي باحتة ودكتورا مغريبية خدامة ف وكالة لفضاء لميريكانية نازا.

حياتها 
تولدات بوجيبار ف 1984 ف دارلبيضا من بو مغريبي كان خدام موهنديس ؤ أم تونسية خدامة فنانة تشكيلية. ختها تويمية سلمى خدامة موهنديسة ؤ خوها عادل متخصص ف لانفورماتيك.

مورما خدات لباكالوريا عيلمية من ليسي ليوطي ف 2002، كملات قرايتها ف فرانصا ف لعيلم د لبراكين.

ف 2014، دفعات ل نازا ؤ تقبلات فيها كا باحتة مور دوكتورا من بين ميات واحد مرشح، ف صونطر لفضائي جونسون ف هيوسطن، طيكساس. شي لي خلاها تكون أول مغريبية ؤ إفريقية كاتخدم ف نازا. كاتخدم ب ضبط علا ضروف د تكوين د لكوكب عطارد.

جوايز 
 2015: وسام لمكافأة لوطنية من درجة فارس

شوف تا 
 كمال الودغيري

عيون لكلام 

بيوغرافيا د نسا
زيادة 1984
ناس قراو ف ليسي ليوطي
لفلك
ناس تزادو ف الدار البيضا
مقالات فيها مصدر و 3000 بايت